- Sorana Cîrstea – Danielle Collins LIVE SCORE
- Duel echilibrat în optimi
- România – Columbia, marţi, 21:30, în direct pe Antena 1 şi în AntenaPLAY
Meciul dintre Sorana Cîrstea și Danielle Collins va fi LIVE SCORE pe AS.ro, începând cu ora 21:30. Duelul contează pentru optimile de la Miami Open!
Jucătoarea noastră s-a calificat în această fază a competiției după ce a trecut de Daria Kasatkina, cu 7-5, 6-2. De cealaltă parte, fosta finalistă de la Australian Open a trecut, în turul 3, de Elina Avanesyan, cu 6-1,6-2.
Sorana Cîrstea – Danielle Collins LIVE SCORE
Cele două jucătoare s-au mai întâlnit o singură dată, în anul 2018, în cadrul turneului de la Roma. Atunci, sportiva din SUA s-a impus cu 6-3, 4-6, 6-4. La turneul respectiv, Collins avea să fie eliminată în următoarea rundă, de Daria Kasatkina, cu 6-2, 6-3.
Danielle Collins a anunțat faptul că se va retrage din tenis la finalul acestui sezon competițional.
Jucătoarea noastră are o miză uriașă la această partidă. În cazul în care se va califica în sferturi, românca de pe locul 24 WTA își va asigura un cec de 185.000 de dolari.
În cazul în care va trece de Collins, Sorana Cîrstea se va duela, în sferturi, cu câștigătoarea duelului dintre Coco Gauff și Caroline Garcia.
Cine a ajutat-o pe Sorana Cîrstea să se califice în optimile de la Miami
Cine a ajutat-o pe Sorana Cîrstea să se califice în optimile de la Miami. Jucătoarea noastră a vorbit despre victoria cu Darya Kasatkina.
Acum, sportiva din România a dezvăluit că unul dintre antrenorii săi a fost cel care a ajutat-o să își revină, printr-o "ajustare tactică".
La turneul de la Miami, Sorana Cîrstea colaborează cu Matt Daly și Brian Barker. Chiar dacă este o colaborare temportară, "Sori" a recunoscut că cel din urmă a contribuit la calificarea sa.
"Brian a intervenit de două ori, a fost o ajustare tactică. Mi-a spus să joc mai mult pe rever, pentru că inițial am intrat în meci încercând să joc mai mult pe dreapta, dar ea a jucat foarte bine cu dreapta și simțeam că nu-mi greșește de pe partea aia oricât de agresivă sunt.
Atunci, Brian mi-a spus să joc puțin mai mult pe rever, pentru că acolo nu mă deranja, și să o țin 3-4 lovituri în același colț pentru că reverul ei e solid, dar nu e o armă și nu poate face atât de multe puncte ca de pe dreapta.
A fost un moment tensionat cu hawk-eye-ul, ea a încercat să rejoace punctul. Și mie mi s-a părut că a fost aut, dar mi se pare că hawk-eye-ul face greșeli și de o parte, și de alta. Ea a zis că a fost un aut mare, și mie mi s-a părut la fel.
Dar și de partea mea am simțit că hawk-eye-ul a făcut greșeli. Așa că totul se echilibrează. Era un punct important, îți dorești să câștigi, și atunci joci după regulamentul care îți este impus", a spus Sorana Cîrstea, potrivit fanatik.ro.